Mie Ø. Nielsen, Louise B. Dalgaard, Isabella K. Sørensen og Julie Levisen fra Aalborg Svømmeklub har forbedret den danske rekord på 4x50 meter medley. Aalborgsvømmerne satte rekorden, da de fredag fik guld på distancen ved DM på kortbane i Bellahøj ved at svømme i en samlet tid på 1:49.11. Aalborg Svømmeklub høstede både guld og sølv på 4x50 meter medley, da Aalborg Damer 2 med Cecilie Hansen, Ghita Kobbelgaard, Mathilde Pugholm Hvid og Line Jørgensen Bruun kom ind på en andenplads, godt fem sekunder efter deres guldvindende klubkammerater. Allborg Svømmeklub har i alt 32 svømmere, både juniorer og seniorer med til DM, og for de fire VM-svømmere Mie Ø. Nielsen, Julie Levisen, Viktor Bromer og Pál Joensen skal stævnet bruges som forberedelse til VM i Doha, som starter 3. december.

Opsummering:
Ved DM i Bellahøj har Aalborgs svømmekvinder sat ny rekord.